Συστηματική ανασκόπηση των προγραμμάτων φυσικοθεραπείας στην Αταξία του Friedriech και την Νωτιαιοπαρεγκεφαλιδική Αταξία
Creators: name: Κυροδήμου, Παρασκευή Δημητρίου
Publisher: name: Aristotle University of Thessaloniki
Year: 2023
Subjects: Φυσικοθεραπεία
Αταξία του Friedriech
Νωτιαιοπαρεγκεφαλιδική αταξία
Physical therapy
Friedriech’s ataxia
Spinocerebellar ataxia

description: Η συνιστώμενη θεραπεία για τη βελτίωση της κινητικής λειτουργίας των ασθενών με αταξία είναι η φυσικοθεραπεία, ωστόσο, παρόλο που αποτελεί την πιο δημοφιλή προτεινόμενη θεραπεία της αταξίας, δεν υπάρχουν επαρκή ερευνητικά δεδομένα που να υποστηρίζουν την αποτελεσματικότητά της. Επιπλέον, παρατηρείται σημαντική έλλειψη πρόσφατων συστηματικών ανασκοπήσεων σχετικά με την αξία της σωματικής δραστηριότητας στη θεραπεία των αταξιών. Στο πλαίσιο αυτό, κρίθηκε αναγκαία η διεξαγωγή μίας συστηματικής ανασκόπησης, με σκοπό τη συγκέντρωση και παρουσίαση όλων των πρόσφατων σχετικών δεδομένων, αλλά και την ανάδειξη των ερευνητικών κενών που θα χρειαστεί να καλυφθούν από τις μελλοντικές πρωτογενείς μελέτες. Βασικός σκοπός της παρούσας μελέτης ήταν η διερεύνηση των προγραμμάτων φυσικοθεραπείας για την αντιμετώπιση της αταξίας του Friedreich και της νωτιαιοπαρεγκεφαλιδικής αταξίας. Πραγματοποιήθηκε ενδελεχής αναζήτηση σχετικών επιστημονικών μελετών στην επιστημονική, έγκυρη βάση δεδομένων και κυρίως στο Pubmed αλλά και σε άλλες πηγές και οι λέξεις – κλειδιά που αξιοποιήθηκαν για την εν λόγω αναζήτηση ήταν οι εξής: (physiotherapy OR “physical therapy” OR physical OR exercise OR training OR rehabilitation) AND ("spinocerebellar ataxia" OR "Friedreich ataxia" OR "Friedreich's ataxia"). Από την αναζήτηση στην πρόσφατη διεθνή βιβλιογραφία, ως κατάλληλες για την παρούσα συστηματική ανασκόπηση κρίθηκαν συνολικά μελέτες, εκ των οποίων οι 12 αφορούσαν σε ασθενείς με νωτιαιοπαρεγκεφαλιδική αταξία, οι 4 αφορούσαν σε ασθενείς με αταξία του Friedreich, ενώ μία μελέτη αφορούσε τόσο σε ασθενείς με νωτιαιοπαρεγκεφαλιδική αταξία όσο και σε ασθενείς με αταξία του Friedreich. Αρκετά ήταν τα διαφορετικά πρωτόκολλα φυσικοθεραπείας που θα μπορούσαν να αποδειχθούν αποτελεσματικά για τη διαχείριση των συμπτωμάτων της νωτιαιοπαρεγκεφαλιδικής αταξίας, ανεξαρτήτως υποτύπου, και της αταξίας του Friedreich. Ωστόσο, οι μελέτες που εστίασαν στα πρωτόκολλα φυσικοθεραπείας για τις παραπάνω κατηγορίες αταξίας ήταν πολύ λίγες και παρατηρήθηκε υψηλή ετερογένεια μεταξύ τους ως προς το είδος των ασκήσεων, τα εργαλεία ενίσχυσης των φυσικοθεραπευτικών προγραμμάτων, τα μέτρα έκβασης και τα εργαλεία μέτρησης, καθώς και το δείγμα των ασθενών. Ως εκ τούτου, χρειάζεται στο μέλλον η διεξαγωγή περισσότερων μελετών για συγκεκριμένους τύπους / υπότυπους αταξίας, με μεγαλύτερη ομοιογένεια ως προς το περιεχόμενο των πρωτοκόλλων και των εργαλείων μέτρησης των μέτρων έκβασης.
description: The recommended treatment to improve the motor function of patients with ataxia is physiotherapy, however, although it is the most popular proposed treatment of ataxia, there are insufficient research data to support its effectiveness. In addition, there is a significant lack of recent systematic reviews on the value of physical activity in the treatment of ataxias. In this context, it was deemed necessary to conduct a systematic review, in order to collect and present all recent relevant data, but also to highlight the research gaps that will need to be filled by future primary studies. The main purpose of this study was to investigate physiotherapy programs for the treatment of Friedreich's ataxia and spinal cerebellar ataxia. As the most appropriate type for the present study and the service of its above objectives, the systematic review was considered. A thorough search of relevant scientific studies was carried out in the scientific, authoritative Pubmed database, and the keywords used for this search were the following: (physiotherapy OR "physical therapy" OR physical exercise OR training OR rehabilitation) AND ("spinocerebellar ataxia" OR "Friedreich ataxia" OR "Friedreich's ataxia"). From the search in the recent international literature, overall studies were considered appropriate for this systematic review, of which 12 were in patients with spinal cerebellar ataxia, 4 in patients with Friedreich ataxia, while one study involved both patients with spinal cerebellar ataxia and patients with Friedreich ataxia. There were several different physiotherapy protocols that could prove effective in managing the symptoms of spinal cerebellar ataxia, regardless of subtype, and Friedreich's ataxia. However, studies focusing on physiotherapy protocols for the above categories of ataxia were very few, and there was a high heterogeneity between them in terms of the type of exercises, the tools to enhance physiotherapy programs, the outcome measures and measurement tools, as well as the sample of patients. Therefore, more studies on specific types / subtypes of disorder need to be carried out in the future, with greater homogeneity in the content of protocols and tools for measuring outcome measures.